Diari Oficial de la Generalitat Valenciana


Sumari del DOGV 9380, del 11-07-2022 (2022/6415)

Extracte de la Resolució de 14 de juny de 2022, de la vicerectora d'Innovació i Transferència de la Universitat de València, per la qual es convoca la novena edició del concurs 5UCV Startup, en el marc del programa «Campus de l'emprenedoria innovadora», en compliment del conveni entre la UV i la Conselleria d'Economia Sostenible, Sectors Productius, Comerç i Treball per a la realització de les activitats d'aquest programa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6415


Data del document
:   14-06-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 14 de juny de 2022, de la vicerectora d'Innovació i Transferència de la Universitat de València, per la qual es convoca la novena edició del concurs 5UCV Startup, en el marc del programa «Campus de l'emprenedoria innovadora», en compliment del conveni entre la UV i la Conselleria d'Economia Sostenible, Sectors Productius, Comerç i Treball per a la realització de les activitats d'aquest programa. [2022/6415]  
BDNS(Identif.): 637552  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/637552  
  
Primer. Beneficiaris  
Categoria Startup:  
Hi pot participar en aquesta categoria qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat màxima de tres anys respecte a la data límit de presentació de la documentació a aquest concurs, en la qual almenys un dels socis fundadors ha de ser estudiant, egressat o titulat de la Universitat de València.  
S'hi poden presentar empreses amb forma societària mercantil, i també empresaris individuals.  
Categoria júnior:  
La participació en aquesta categoria pot ser de manera individual o col·lectiva.  
Hi pot participar qualsevol emprenedor o emprenedors amb un projecte empresarial que encara no estiga constituït com a empresa (ni forma societària mercantil, ni empresari individual), en la qual almenys un dels integrants de l'equip ha de ser estudiant, egressat o titulat de la Universitat de València.  
Els guanyadors d'anteriors edicions es poden presentar al concurs sempre que ho facen amb propostes d'idees diferents de les de l'edició en què van participar o ho facen en una categoria diferent a la que es van presentar anteriorment.  
  
Segon. Objecte  
Aquesta convocatòria va dirigida a seleccionar les millors candidatures de la Universitat de València per a optar als premis del concurs 5UCV Startup, l'objectiu del qual és premiar les millors iniciatives emprenedores i trajectòries empresarials de triple impacte entre totes les propostes seleccionades per les cinc universitats públiques de la Comunitat Valenciana.  
  
Tercer. Bases reguladores  
La convocatòria està publicada en la URL:  
https://links.uv.es/uvempren/5UCV\_22  
  
Quarta. Quantia  
La Universitat de València aporta, per al finançament dels premis, una quantia màxima de 20.500 euros, a càrrec del capítol IV de la classificació econòmica de la despesa, a la clau orgànica 9856180294, clau específica 89348121 del seu pressupost, en el cas que les candidatures presentades per la Universitat de València resulten premiades pels comités de selecció.   
Aquesta convocatòria és finançada per la Conselleria d'Economia Sostenible, Sectors Productius, Comerç i Treball, a través de la línia nominativa S7864000, «Campus de l'Emprenedoria Innovadora».  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà a la publicació de l'extracte d'aquesta convocatòria en el Diari Oficial de la Generalitat Valenciana i finalitzarà el dia 31 d'agost.  
  
València, 14 de juny de 2022.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.